BEAUTY แรงไม่หยุด! พุ่งนิวไฮรอบ 4 เดือน โบรกฯเตือนมีแววพักฐาน
BEAUTY แรงไม่หยุด! พุ่งนิวไฮรอบ 4 เดือน โบรกฯเตือนมีแววพักฐาน
BEAUTY แรงไม่หยุด! พุ่งนิวไฮรอบ 4 เดือน โบรกฯเตือนมีแววพักฐาน
14 ม.ค. 2563

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY  ณ เวลา 11.56 น. อยู่ที่ระดับ 2.92 บาท บวก 0.04 บาท หรือ 1.39% ด้วยมูลค่าซื้อขาย 1.48 ล้านบาท  ราคาหุ้นปรับตัวขึ้นแรงในรอบ 4 เดือน โดยเทียบตั้งแต่หุ้นขึ้นไปทดสอบระดับ 2.92 บาท เมื่อวันที่ 12 ก.ย.2562 ด้านโบรกให้ระวังการพักตัวปรับฐานหลังปรับขึ้นแรงอีกทั้งแนะถือเคาะเป้าพื้นฐาน 2.70 บ.
 
บล.ฟินันเซีย ไซรัส ระบุในบทวิเคราะห์ว่า Top Most Active
ADVANC : รอบนี้ตราบใดที่ราคาสามารถยืนเหนือระดับ 210 บาท จะยังคงรักษาทิศทางเชิงบวกเอาไว้ได้ มาลุ้นขึ้นทดสอบ 223/226 บาทอีกครั้ง
BEAUTY : แท่งเทียนเกิดรูปแบบ Hammer เป็นสัญญาณลบทางเทคนิค ให้ระวังการพักตัวปรับฐาน
CPF : เริ่มเห็นแรงขายหลังราคาเข้าใกล้แนวต้านสำคัญที่บริเวณ 30 บาท ทำให้ในระยะสั้นอาจได้เห็นการชะลอตัว
CPALL : ยังคงต้องการขึ้นผ่านแนวต้านบริเวณ 76 บาท เพื่อยืนยันการเข้าสู่รอบการขึ้นใหม่อีกครั้ง
 
บล.เคทีบี (ประเทศไทย) ระบุในบทวิเคราะห์ว่า ปรับคำแนะนำขึ้นเป็น “ถือ” จากโอกาสที่ชัดเจนมากขึ้นที่จะได้เห็นการ Turnaround ปี 2563 อย่างไรก็ตามปรับราคาเป้าหมายลงเป็น 2.70 บาท (อิง 2020E PER 25x) ปรับ P/E Multiple ขึ้นเป็น PER 25x จากแนวโน้มผลประกอบการที่ Turnaround (เดิมแนะนำ “ขาย” ที่ราคาเป้าหมาย 3.00 บาท อิง 2020E PER 20x) จากการปรับประมาณการกำไรสุทธิ 2020E ลง -31% ประเมินกำไรสุทธิไตรมาส4/62 ที่ 60 ล้านบาท (-51% เทียบช่วงเดียวกันของปีก่อน, +19% เทียบช่วงเดียวกันของปีก่อน)
โดยการที่ฟื้นตัว เทียบช่วงเดียวกันของปีก่อน มาจาก 1) รายได้รวมที่ขยายตัว +6% เทียบช่วงเดียวกันของปีก่อน จาก High season และรายได้ต่างประเทศขยายตัว และ 2) SG&amp;A to sales ปรับตัวลดลงจาก cost saving และการปิดสาขาที่ไม่ทำกำไร เราปรับประมาณการกำไรสุทธิปี 2562 ลง 14% และปี 2020E ลง -31% เพื่อสะท้อนการบริโภคในประเทศไทยและจีนที่ฟื้นตัวช้ากว่าคาด อย่างไรก็ตามกำไรสุทธิปี 2563 ยังคงขยายตัวดีที่ +41% เทียบช่วงเดียวกันของปีก่อน
ราคาหุ้นที่ปรับตัวลง และ underperform SET -38% ใน 6 เดือนที่ผ่านมาจากผลประกอบการปี 2562 ที่ชะลอตัวมาก แต่ราคาหุ้น outperform SET +39% ใน 1 เดือน องว่าปี 2563 จะเป็นปีที่เห็นการ Turnaround ได้อย่างชัดเจนบนสมมติฐาน 1) รายได้รวมขยายตัว +10% เทียบช่วงเดียวกันของปีก่อน อยู่ที่ 2,207 ล้านบาท จากรายได้ในประเทศที่ขยายตัวและต่างประเทศที่ขยายตัวต่อเนื่องจากการขยายฐานไปยัง 15 ประเทศ
อีกทั้ง จะเห็นการฟื้นตัวของรายได้จากจีนอย่างเห็นได้ชัด และ 2) รับรู้ต้นทุนที่ลดลงจากการปิดสาขาที่ไม่ทำกำไรเต็มปี ปัจจุบัน BEAUTY เทรดที่ 2020E PER 23.0x ต่ำกว่าค่าเฉลี่ยกลุ่ม Commerce ที่ PER 25.5x  ดังนั้นจึงปรับคำแนะนำขึ้นเป็น “ถือ” ราคาหุ้นที่ที่ผ่านมาได้สะท้อนปัจจัยลบจากผลประกอบการปี 2562 ที่ชะลอตัวไปพอสมควรแล้ว